recursal/SuperWikiNEXT-32B huggingface dataset:
மின்சார மணி
**மின்சார மணி** (*Electric bell*) என்பது ஒரு மின் காந்த சாதனம் ஆகும். இது பள்ளிகளிலும், நிறுவனங்களிலும் அறிவிப்பு செய்யவோ, யாரையாவது அழைக்கவோ பயன்படுத்தப்படும் சாதனம் ஆகும். இது புகைவண்டிப்பாதை கடக்கும் பாதைகளிலும், தொலைபேசிகளிலும் தீ மற்றும் திருட்டு தொடா்பான அறிவிப்பான்களிலும் பயன்படுத்தப்பட்டு வந்தது. தற்போதைய நிலையில் மின்சார மணியானது மின்னணுவியல் சாதனங்களால் இடப்பெயா்ச்சி செய்யப்பட்டுள்ளது.

வேலை செய்யும் விதம்
-------------------

மின்சார மணியானது, இலாட வடிவ மின் காந்தம், அதைச்சுற்றிய கம்பிச்சுருள், ஒரு சாவி, மின்கல அடுக்கு, இரும்புப்பட்டை, மின்காந்தம், சுத்தியல், மணி இவற்றைக் கொண்டுள்ளது. இத்துடன் இணைக்கப்பட்டுள்ள படத்தில் காட்டப்பட்டுள்ள மின்சார மணியின் மின் சுற்றில், சாவி மூடப்பட்டிருக்கும் போது கம்பிச்சுருளின் வழியே மின்னோட்டம் பாய்கிறது. இதன் காரணமாக இலாட வடிவச் சட்டம் மின்காந்தமாகிறது. அது இரும்புப்பட்டையை இழுக்கிறது. இச்செயலின் காரணமாக இரும்புப்பட்டையுடன் இணைக்கப்பட்டிருக்கும் சுத்தியல் இழுக்கப்பட்டு அது மணியைத் தாக்கி ஒலியை உண்டாக்கும். இப்போது மின்சாரமானது துண்டிக்கப்படுவதால், கம்பிச்சுருளில் மின்னோட்டம் துண்டிக்கப்படுகிறது. மின்னோட்டம் துண்டிக்கப்பட்டதால் கம்பிச்சுருளில் மின்னோட்டம் செல்லாததால் இலாட வடிவச் சட்டம் காந்தத்தன்மையை இழக்கும். இதன் காரணமாக இரும்புப்பட்டை பழைய நிலைக்குச் செல்லும். தற்போதுள்ள நிலையில் மின்சுற்று முழுமையடைகிறது. சுற்றில் மீண்டும் மின்னோட்டம் செல்லும். இரும்புப்பட்டை இழுக்கப்படும். அதைத் தொடா்ந்து சுத்தி இழுக்கப்படும். மணியானது சுத்தியால் தாக்கப்பட்டால் ஒலியைத் தரும். இச்செயல் மீண்டும் மீண்டும் நடந்து மணி தொடா்ந்து ஒலி எழுப்பும். இவ்வாறாக மின்சார மணியானது செயல்படுகிறது.

மின்சார மணி நகர்படம்

வரலாறு
------

1823 ஆம் ஆண்டில் வில்லியம் ஸ்டா்ஜன் என்பவரால் மின்காந்தமானது கண்டுபிடிக்கப்பட்டதைத் தொடா்ந்து பல்வேறு விதமான மின்பொறியியல் சாா்ந்த அமைப்புகள் இத்தகைய மின்சார மணிகள் உருவமைக்கப்பட்டன. அப்படிப்பட்ட அலைவுறும் மின் கம்பியைத் தலையாய பகுதியாகக் கொண்ட மின்சார மணி ஜேம்ஸ் மாா்ஷ் என்பவரால் 1824 ஆம் ஆண்டு கண்டுபிடிக்கப்பட்டது. தற்போதைய மின்சார மணியின் வடிவமைப்பானது துாண்டல் சுருள்களில் உள்ள முதன்மை மின்னிணைப்பைத் துண்டிக்கும் அதிா்வுறக்கூடிய "தொடா்பு நீக்குதல் சாதனம்" என்ற தத்துவத்தின் அடிப்படையில் அமைந்தவை ஆகும். இவ்வகை அதிா்வுறும் சுத்தியல் அமைப்பைக் கொண்ட மின்சார மணியானது ஜோஹன் பிலிப் வேக்னா் (1839) மற்றும் கிறிஸ்டியன் எா்ன்ஸ்ட் நீஃப் (1847) ஆகியோரால் கண்டுபிடிக்கப்பட்டன.

மேற்கோள்கள்
-----------

1. ↑   *எட்டாம் வகுப்பு அறிவியல்*. தமிழ்நாடு அரசு பாடநுால் கழகம், சென்னை.
2. ↑  Silvanus Phillips Thompson (1891). *The Electromagnet and Electromagnetic Mechanism*. E. & F. N. Spon,. பக். 318-319. .

வெளியிணைப்புகள்
---------------

விக்கிமீடியா பொதுவகத்தில்,  
 ***மின்சார மணி***   
என்பதின் ஊடகங்கள் உள்ளன.
வெட்டி விசிறி 
**வெட்டிவேர்** (*Chrysopogon zizanioides*) என்பது புல் வகையைச் சேர்ந்த ஒரு தாவரம். இந்தியாவைத் தாயகமாகக் கொண்டது. இப்புல் ஒன்றரை மீட்டர் உயரம் வரை வளரக்கூடியது. உயரமான தண்டையும் நீண்ட தாள்களையும் கொண்டிருக்கும். இதன் பூக்கள் பழுப்பு கலந்த ஊதா நிறத்தில் இருக்கும். இதன் வேர் இரண்டில் இருந்து நான்கு மீட்டர் ஆழம் வரை செல்லக் கூடியது. *விலாமிச்சை வேர்* என்று அறியப்படும் *வெட்டி வேர்*ஒரு பாதுக்கப்பட வேண்டிய அபூர்வ தாவரமான இது 1689 வாக்கில் பூக்கும் நிலையை முடித்துக்கொண்டது.  ஐத்தி, இந்தியா, சாவா ஆகிய நாடுகளில் இது பரவலாக வளர்க்கப்படுகிறது.

பெயர்கள்
--------

விழல்வேர், விரணம், இருவேலி, குருவேர் போன்ற வேறு பெயர்களை இது உடையது. புல்லுக்கும் வேருக்கும் இடைப்பட்ட பகுதியை வெட்டி எடுத்து பயிரிடப் பயன்படுவதால் ‘வெட்டிவேர்’ எனப் பெயரும், ஆற்றின் இருகரைகளிலும் வேலியாக அமைந்து மண் அரிப்பைத் தடுப்பதற்காகப் பயன்பட்டதால் ‘இருவேலி’ எனும் பெயர் ஏற்பட்டிருக்கலாம்.

பயன்கள்
-------

இதன் வேர் மண்ணரிப்பைத் தடுக்க உதவுகிறது. வெட்டி வேர் நறுமண எண்ணெய்கள் செய்யவும், தெற்காசியா, தென்கிழக்கு ஆசியா ஆகிய பகுதிகளில் மருந்துப் பொருளாகவும் பயன்படுகிறது.

மேற்கோள்கள்
-----------

1. ↑  விரியும் கிளைகள் 15: பூப்பதை நிறுத்திய தாவரம்தி இந்து தமிழ் 30 சனவரி 2016
2. ↑  டாக்டர் வி.விக்ரம் குமார் (28 சூலை 2018). "ஆரோக்கியத்துக்கு வேராகும் வெட்டிவேர்". *கட்டுரை*. இந்து தமிழ். 29 சூலை 2018 அன்று பார்க்கப்பட்டது.
3. ↑  "Konkan Railway: Chugging along 11 successful years". *The Times Of India*. 2009-01-25. Archived from the original on 2012-11-08.. பார்த்த நாள்: 2011-06-20. "Efforts have been taken to increase safety on the route by executing massive earthworks, widening slopes, planting vetiver grass to control soil erosion, and other geo-tech works to arrest boulder falls and soil slippage during monsoon. Major traffic disruptions were averted on the route in past three years since these works were executed and a special monsoon timetable implemented on the route, the release said."

வெளி இணைப்புகள்
---------------

* வெட்டிவேர் இணையத்தளம்
பவோலி in குசராத்து, Indiaவார்ப்புரு:SHORTDESC:பவோலி in குசராத்து, India
**இரா கெங்கர் படிக்கிணறு** (*Ra Khengar Vav*) அல்லது **இரா கெங்கர் வாவ்** என்பது இந்தியாவின் குசராத்தில் வந்தாலி , ஜூனாகத் இடையே உள்ள கொய்லிபதாக் கிராமத்திற்கு அருகில் அமைந்துள்ள 13ஆம் நூற்றாண்டைச் சேர்ந்த படிக்கட்டுக் கிணறு ஆகும்.

வரலாறு
------

வகேலா அரசவையில் அமைச்சராக இருந்த தேஜபாலன் தனது சகோதரர் வாஸ்துபாலனுடன் இணைந்து பயணிகளின் நலனுக்காக இந்தப் படிக்கட்டுக் கிணற்றைக் கட்டினார். இது 13ஆம் நூற்றாண்டின் முதல் பாதியில் 1230க்கும் 1240 க்கும் இடையில் கட்டப்பட்டது. தேஜலாபுரம் அல்லது ஜிர்னாதுர்கம் (நவீன ஜூனாகத்), வாமனஸ்தலி (நவீன வந்தலி) ஆகியவற்றுக்கு இடையே உள்ள படிக்கட்டுக் கிணறு கட்டுமானமானது, வாஸ்துபானனின் வாழ்க்கை வரலாற்றான ஜினஹர்ஷனின் வாஸ்துபால-சரிதத்தில் (விக்ரம் நாட்காட்டி 1497 அல்லது கிபி 1441 ) குறிப்பிடப்பட்டுள்ளது.

எனவே இது மதுசூதன் தாக்கி என்பவரால் ரா கெங்கர் படிக் கிணற்றுடன் அடையாளம் காணப்பட்டது. மேலும், 1230க்கும் 1240க்கும் இடையில் தேதியிட்டது.  கிபி 1098 முதல் 1125 வரை ஆட்சி செய்த சுதாச ஆட்சியாளர் கெங்கரன் என்பவரால் இந்த கட்டுமானம் கட்டப்பட்டதாக தவறாகக் கூறப்படுகிறது. 

இது மாநில பாதுகாக்கப்பட்ட நினைவுச்சின்னமாக குசராத் அரசாங்கத்தின் விவசாயத் துறையின் கீழ் நிர்வகிக்கப்படுகிறது.

கட்டிடக்கலை
-----------

இந்த படிக்கட்டுக்கிணறு வடக்கு-தெற்கு திசையில் கட்டப்பட்டுள்ளது. வடக்கில் படிகளும் தெற்கில் சுழல் தண்டும் உள்ளது. படிக்கட்டுக் கிணற்றின் தூண்களும், சுவர்களும் சிற்ப வேலைப்பாடுகளால் அலங்கரிக்கப்பட்டுள்ளன. படிகள் மூலம் முதலில் இறங்கும் இடத்தில் இருபுறமும் மாடங்களும் உள்ளன. தெற்கு முனையில் ஓடு வேயப்பட்ட கூரையுடன் கூடிய ஒரு கூடமும், ஜூனாகத்தில் பாபி வம்சத்தின் ஆட்சியின் போது 19 ஆம் நூற்றாண்டில் சேர்க்கப்பட்டது.  கிணற்றுத் தண்டைச் சுற்றி ஒரு சுற்றுப்பாதையும் உள்ளது.

இவற்றையும் பார்க்கவும்
----------------------

* குசராத்திலுள்ள படிக்கட்டுக் கிணறுகளின் வரலாறு

சான்றுகள்
---------

1. ↑  "Vanthali: The vav as a highway watering hole - Times of India". *The Times of India*. 2019-01-12 அன்று பார்க்கப்பட்டது.
2. ↑  Monica Juneja (2001). *Architecture in Medieval India: Forms, Contexts, Histories*. Permanent Black. பக். 503. பன்னாட்டுத் தரப்புத்தக எண்:978-81-7824-010-7. .
3. ↑  Jain-Neubauer (1981). *The Stepwells of Gujarat: In Art-historical Perspective*. Abhinav Publications. பன்னாட்டுத் தரப்புத்தக எண்:978-0-391-02284-3. .
4. ↑  India (1884). *Gazetteer of the Bombay Presidency*. Government Central Press. பன்னாட்டுத் தரப்புத்தக எண்:134049129X. .
5. ↑  Shambhuprasad Harprasad (1968). *Saurāshtr̥ano itihāsa*. Soraṭha Śikshaṇa ane Saṃskr̥ti Saṅgha. .
6. ↑  "Vanthali: The vav as a highway watering hole - Times of India". *The Times of India*. 2019-01-12 அன்று பார்க்கப்பட்டது."Vanthali: The vav as a highway watering hole - Times of India". *The Times of India*. Retrieved 2019-01-12.
மென்படல பிளாட்டினம் மின் தடைவெப்பமானி (மின் தடை வெப்ப அளவி)
**மின்தடை வெப்பமானி** அல்லது **மின்தடை வெப்ப அளவி** (*resistance thermometer*) என்பது வெப்பநிலையை அளக்க வெப்பத்தால் மாறும் மின்தடையைக் கொண்டு உருவாக்கப்பட்ட ஓர் அளக்கும் கருவி (அளவி). வெப்பநிலை உயர்ந்தால், ஒரு பொருளில் உள்ள அணுக்கள் கூடுதலான வீச்சுடன் அதிரும். இதனால் அப்பொருளில் மின்னோட்டம் தரும் எதிர்மின்னிகளின் ஓட்டம் கூடுதலாகத் தடைபடும். எனவே மின்தடை கூடும். இந்த கூடும் மின் தடையை அளப்பதன் வழியாக வெப்பநிலையை அளக்கலாம்.

ஒரு தடையின் வெப்பக்குணகம், {\displaystyle \alpha } ("ஆல்ஃபா"), என்பது அதன் மின்தடையானது ஒரு பாகை வெப்பநிலை உயர்வுக்கு எந்த அளவு (எவ்வளவு பங்கு) மாறுகின்றது என்பதாகும். t°C வெப்பநிலையில் ஒரு கம்பிச் சுருளின் மின்தடை {\displaystyle R\_{t}} என்றும் அதன் மின்தடை 0 °C யில் {\displaystyle R\_{0}} என்றும் அந்த குறிப்பிட்ட கம்பிச்சுருளின் வெப்ப மின்தடை குணக எண் {\displaystyle \alpha } என்றும் கொண்டால் வெப்பக் குணகத்தைக் கீழ்க்காணுமாறு எழுதலாம்:

{\displaystyle \alpha ={\frac {R\_{t}-R\_{0}}{R\_{0}t}}}
{\displaystyle R\_{0}=} 0°C இல் மின்தடை
{\displaystyle R\_{t}=} t°C இல் மின்தடை
இதில் வெப்பக்குணகம் என்பது நாம் அளக்க விரும்பும் வெப்பநிலை எல்லைகளுக்குள் மாறாத ஒரு மாறிலியாக இருக்க வேண்டும். அப்படியில்லாவிடில் அதன் மாற்றங்களையும் அறிந்திருக்க வேண்டும், வெப்பநிலையைத் துல்லியமாக அளக்க.

இவ்வகையான வெப்ப அளவிகளுக்கு பிளாட்டினம் ஒரு சிறந்த பொருள் (ஒரு மாழை). அதிகமான வெப்பநிலை இடைவெளியில் வெப்பநிலைக்கு ஏற்ப பிளாட்டினத்தின் மின்தடையானது நேர்சார்புடன் மாறுகின்றது என்பது இதன் சிறப்பு. -272.5 °C முதல் 961.78 °C வரையிலான பெரும் வெப்பநிலை இடைவெளியில் பிளாட்டினத்தின் வெப்பக்குணகம் மாறாமல் இருக்கின்றது. இதனால் அனைத்துலக வெப்பநிலை சீர்தர அளவுகோல் 1990 ("ITS-90) என்பதில் இந்தப் பிளாட்டினம் சிறப்பிடம் பெறுகின்றது. வெப்பநிலை 13.8033 K (ஐதரசனின் முக்கூட்டு நிலைப்புள்ளி வெப்பநிலை) முதல் 1234.93 K (வெள்ளி உறைநிலை) வரையில் பொதுத்தர பிளாட்டினம் மின் தடை வெப்ப அளவி பயன்படுத்தப் பரிந்துரைக்கின்றது. பிளாட்டினத்தின் இன்னொரு முக்கியமான பண்பு வேதியியல் மாற்றத்துக்கு எளிதாக உள்ளாகாத தன்மை.

பொதுவாக பாதரச வெப்பமானிகளே அதிகம் பயன்படுத்தப்படுகின்றன. ஆனால் மிகக்குறைந்த வெப்பநிலையினையோ அல்லது மிக அதிக வெப்பநிலையினையோ அளவிட அது பயன்படாது. அதற்குக் காரணம் பாதரசத்தின் உறை வெப்பநிலை -39° சென்டிகிரேட் ஆக இருப்பதுதான். அதுபோல் அதிக வெப்பநிலையில் வெப்பமானியின் கண்ணாடிப் பகுதி உருகிவிடக்கூடும். இந்தநிலையில் மின்தடை வெப்பமானி வெகுவாகப் பயன்படுகிறது.
**ஹோம்புஷ்** (*Homebush*) என்பது ஆஸ்திரேலியாவின் நியூ சவுத் வேல்ஸ் மாநிலத்தில் சிட்னி மாநகரத்தின் ஒரு புறநகர் ஆகும். இது சிட்னி நகர மையத்தில் இருந்து 15 கிமீ மேற்கே ஸ்ட்ரத்ஃபீல்ட் மாநகரசபையின் உள்ளூராட்சியில் அமைந்துள்ளது. ஹோம்புஷ் மேற்கு, ஹோம்புஷ் குடா ஆகியன இதன் அருகில் உள்ள புறநகர்கள் ஆகும்.

வரலாறு
------

ஹோம்புஷ் என்ற புறநகர் 1800களில் அப்போதைய குடியேற்ற நாட்டின் உதவி அறுவை மருத்துவராக இருந்த டார்சி வென்ட்வர்த் என்பவரால் அமைக்கப்பட்டது. இவருக்கு அப்போது இப்பகுதியில் 3.73 கிமீ² பரப்பு நிலம் ஒதுக்கப்பட்டது. இப்பகுதியை அவர் "புதர்களில் வீடு" ('home in the bush') என அழைத்தார் என்பர்.".

போக்குவரத்து
------------

இங்குள்ள "ஹோம்புஷ் தொடருந்து நிலையம்" சிட்னி நகரையும், மேற்குப் புறநகர்களையும் இணைக்கிறது. பரமட்டா வீதி, மற்றும் எம்4 அதிவேக நெடுங்சாலை ஆகியன ஹோம்புஷ் இனூடாகச் செல்கின்றன.

வணிகப் பகுதி
------------

த கிறசெண்ட், ரொச்செஸ்டர் சாலை, மற்றும் பர்லிங்டன் சாலை ஆகியவற்றில் பல வணிக, பலசரக்கு, மற்றும் உணவுச் சாலைகள் காணப்படுகின்றன. இலங்கை, இந்திய உணவுச் சாலைகள், பலசரக்குக் கடைகள் இங்கு மிகுந்து காணப்படுகின்றன.

பள்ளிகள்
--------

* ஹோம்புஷ் ஆரம்பப் பாடசாலை - அரச ஆரம்பப் பள்ளி
* ஹோம்புஷ் ஆண்கள் உயர்தரப் பாடசாலை - அரச உயர் பள்ளி
* ஹோம்புஷ் தமிழ்க் கல்வி நிலையம் சனி, ஞாயிற்றுக்கிழமைகளில் ஹோம்புஷ் ஆரம்பப் பாடசாலையில் இயங்குகிறது.

மக்கள்
------

2006 ஆம் ஆண்டு மக்கள் தொகைக் கணக்கெடுப்பின் படி, ஹோம்புஷ் நகரில் 7,016 பேர் வாழ்கின்றனர். இவர்களில் 3,552 ஆண்கள், 3,464 பெண்கள், 15 ஆஸ்திரேலியப் பழங்குடியினர் ஆவர். 44.4% பேர் மட்டுமே ஆஸ்திரேலியாவில் பிறந்தவர்கள், இந்தியாவில் பிறந்தவர்கள் (8.9%), இலங்கை (8.5%), சீனா (8.5%), கொரியா (8.3%), வியட்நாம் (2.1%) ஆவர். ஆங்கிலத்த்துக்கு அடுத்ததாக தமிழ் மொழி பேசுபவர்களே (11.5%) இங்கு அதிகம் ஆவர்.

சமயம்
-----

கத்தோலிக்க சமயத்தைப் பின்பற்றுவோர் 23.8% உம், அதற்கடுத்தபடியாக இந்துக்கள் (17.8%) ஆவர்.

காட்சியகம்
----------

* முன்னாள் அஞ்சல் நிலையம்முன்னாள் அஞ்சல் நிலையம்
* த கிறசென் தெருவில் உள்ள கடைகள்த கிறசென் தெருவில் உள்ள கடைகள்
* பரமட்டா தெருவில் அமைந்துள்ள முன்னாள் நாடக அரங்குபரமட்டா தெருவில் அமைந்துள்ள முன்னாள் நாடக அரங்கு
* ஹோம்புஷ் ஆரம்பப் பாடசாலைஹோம்புஷ் ஆரம்பப் பாடசாலை

மேற்கோள்கள்
-----------

1. ↑  Jones, Michael (1985). *Oasis in the West: Strathfield's first hundred years.* North Sydney: Allen & Unwin Australia. ISBN 0-86861-407-6 (page 15)
2. 1 2 3  2006 Census QuickStats: Homebush (State Suburb)

வெளி இணைப்புகள்
---------------

* ஹோம்புஷ் ஆரம்பப் பாடசாலை

விக்கிமீடியா பொதுவகத்தில்,  
 ***ஹோம்புஷ்***   
என்பதின் ஊடகங்கள் உள்ளன.
**அலை மின்சாரம்** அல்லது **கடல்லை மின்சாரம்** என்பது காற்றினால் நீரில் ஏற்படும் அலைகளில் பொதிந்துள்ள மின்சார ஆற்றலாகும். நீரலைகளிலிருந்து மின்சாரம் தயாரிக்கும் இந்த தொழில்நுட்பம் நவீன கால மின்தயாரிப்பில் முக்கிய பங்கு வகிக்கிறது. இவ்வாற்றல் எடுத்துக்காட்டாக மின் உற்பத்தி, உப்பகற்றல், நீர்ப்பாய்ச்சல் போன்றவற்றுக்கு பயன்படுத்தப்படுகிறது. கடல்லை புதுப்பிக்கத்தக்க ஆற்றல் வகையைச் சேர்ந்தது. கடல் அலையின் மூலம் பெறக்கூடிய ஆற்றல் அதன் உயரம், வேகம் ஆகியவற்றைப் பொறுத்து வேறுபடும்.

கடலில் இருந்து பெறப்படும் வற்றுப் பெருக்கு, கடல் ஓட்டம் போன்றவற்றிலிருந்து பெறப்படும் ஆற்றல் வகைகள் கடல்லை ஆற்றலிருந்து வேறுபட்டவையாகும். கடல்லை ஆற்றல் இன்று பெருமளவில் பயன்படுத்தப்படுவதில்லை. ஆனால் 1890 களிலிருதே அதன் பயன்பாடு காணப்படுகிறது. இலகின் முதல் வணிக அலைப் பன்னை போர்த்துகல்]]லில் அமைந்துள்ளது. இப்பன்னை 750 கிலோவாட் திறனைக் கொண்டது.

கடல் மேற்பரப்பில் உள்ள வளிமண்டலத்தில் வீசும் காற்றினால் கடலில் அலை ஏற்படுத்தப்படுகிறது. கடல் அலைக்கு சற்று மேலாக வீசும் காற்றைவிட கடல் அலை மெதுவாக பயணிக்கும் வரையிலும் காற்றிலிருந்து கடல் அலைக்கு ஆற்றல் மாற்றப்படுகிறது.

அறிவியல் கோட்பாடு
-----------------

நடப்பிலிருக்கும் அறிவியல் கோட்பாடுகளின்படி, எந்தவொரு ஆற்றலையும் உருவாக்கவோ அல்லது அழிக்கவோ இயலாது. ஆற்றலை ஒருநிலையிலிருந்து மற்றொரு நிலைக்கு மாற்றம் செய்யவே முடியும். இந்த கோட்பாட்டின்படி காற்றிலுள்ள ஆற்றல் நீரின் அலை ஆற்றலாக உருவெடுத்துப் பின் நீரிலிருந்து இயக்க ஆற்றலாக உருவெடுத்து இறுதியில் மின்சார ஆற்றலாக மாற்றப்படுகிறது.

பௌதிக விளக்கம்
--------------

### அலைகளின் தோற்றம்

கடலின் மேற்பரப்பில் காற்று பலமாக வீசும்பொழுது காற்று நீரின் மேல் ஏற்படுத்தும் அழுத்தம் மற்றும் நீர் காற்றின் மேல் ஏற்படுத்தும் உராய்வு ஆற்றலால் கடலின் மேற்பரப்பில் அலைகள் தோன்றுகிறது. காற்றின் வேகம் அலைகளின் வேகத்தை விட அதிகமாக இருக்கும் பட்சத்தில் காற்றிலிருந்து நீருக்கு ஆற்றல் தாவல் நடக்கிறது. காற்றின் வேகத்தைப் பொறுத்து அலைகளின் உயரம் மற்றும் வேகம் அமைகிறது. நீரின் அடர்த்தியும் அலைகளின் உயரத்தை நிர்ணயிப்பதில் ஓரளவு பங்கெடுக்கிறது.

### மின்சாரம் தயாரிக்கும் முறை

வேகமாக கடந்து செல்லும் நீரலைகளால் இழுசக்கரம் சுழற்றப்படுகிறது. இங்கு அலைகளின் இயக்க ஆற்றல் சக்கரங்களைச் சுழற்றும் ஆற்றலாக மாற்றப்படுகிறது. சக்கரம் சுழலும்பொழுது அதனுடன் இணைக்கப்பட்ட காந்தங்களும் சுழல்கிறது. சக்கரத்தின் மத்தியில் ஒரு நிலைகாந்தம் பொருத்தப்பட்டிருக்கும். இந்த இரு காந்தங்களின் சுழற்சியால் காந்த அலை கோடுகள் வெட்டப்பட்டு மின்சாரம் உருவாகிறது.

மேற்கோள்கள்
-----------

1. ↑  Christine Miller (2004). "Wave and Tidal Energy Experiments in San Francisco and Santa Cruz". 2008-08-16 அன்று பார்க்கப்பட்டது. Unknown parameter `|month=` ignored (`|date=` suggested) (உதவி)
2. ↑  Emily Ford. "Wave power scientist enthused by green energy". *தி டைம்ஸ்*.. பார்த்த நாள்: 2008-10-15.
3. ↑  Alok Jha (25 September 2008). "Making waves: UK firm harnesses power of the sea ... in Portugal". தி கார்டியன்.. பார்த்த நாள்: 2008-10-09.

வெளி இணைப்புகள்
---------------

* "கடல்லை மின்சாம்"
* "கடல்லை ஆற்றல்"
* "கடல்லையிலிருந்து மின்சார தொழில்நுட்பம்" பரணிடப்பட்டது 2011-06-07 at the வந்தவழி இயந்திரம்
* அலை மின்சாரம்-தொழில்நுட்பம்
* "கடல்லை மின்சார தயாரிப்பு நிலையம்"
**வில்லியம் ஜேம்ஸ் டியுரண்ட்** (*William James Durant*, நவம்பர் 5 1885 - நவம்பர் 7, 1981) என்பவர் அமெரிக்க எழுத்தாளர், வரலாற்றாசிரியர், மெய்யியல் பேராசிரியர் எனப் பன்முகம் கொண்டவர் ஆவார்.

பிறப்பும் வாழ்க்கையும்
----------------------

அமெரிக்காவில் மசாசூசட் மாநிலத்தில் வடக்கு ஆடம்சு என்னும் ஊரில் பிரெஞ்சு கனடிய பெற்றோர்களுக்கு மகனாகப் பிறந்தார்.
நியூயார்க்கில் ஒரு பள்ளியில் ஆசிரியராகப் பணி செய்தபோது, மாணவியான ஏரியல் என்னும் பெண்ணைத் திருமணம் செய்து கொண்டார்.

படிப்பும் படைப்புகளும்
----------------------

கொலம்பியா பல்கலைக் கழகத்தில் தத்துவவியலில் ஆய்வுப் பட்டம் பெறுவதற்குப் பயிலும்போதே வில்லியம் டியுரன்ட் "தத்துவமும் குமுகச் சிக்கல்களும்" என்னும் தம் முதல் நூலை எழுதினார். தத்துவத்தை எளிமையாக்கி அனைவரும் புரிந்து கொள்ளும் வண்ணம் எழுதினார். அந்நூலின் பெயர் "தத்துவத்தின் கதை" என்பது ஆகும். "தத்துவத்தின் கதை" பல மொழிகளில் மொழியாக்கம் செய்யப்பட்டு 40 இலக்கம் படிகள் 30 ஆண்டுகளில் விற்பனை ஆயின.

1935 முதல் 1975 வரை "நாகரிகத்தின் கதை" என்னும் நூலை 11 தொகுதிகளாக வெளியிட்டு உலகப் புகழ் பெற்றார். வில்லி டியுரண்டும் அவர் மனைவி ஏரியலும் கூட்டாக எழுதி இந்நூலை வெளியிட்டார்கள். ஒரே ஒரு புதினம் அவரால் எழுதப்பட்டது.

விருதுகள்
---------

* புலிட்சர் பரிசு (1967)
* உரிமைக்கான சனாதிபதி பதக்கம் (1977)

வெளி இணைப்புகள்
---------------

* 
*
**மின்நுண்புழைத்தன்மை** (Electrocapillarity) அல்லது **மின்நுண்புழையேற்ற நிகழ்வுகள்** (Electrocapillary phenomena) என்பது எந்த ஒரு மின்வாயிலும் ஏற்படும் மின்வாய் அழுத்த மாறுபாடு அல்லது மின்பகுளிக் கரைசலின் இயைபு அல்லது செறிவில் ஏற்படும் மாற்றங்களின் காரணமாக ஏற்படும் மாற்றங்கள் அல்லது சொட்டும் பாதரச மின்முனையின் மேற்பரப்பு ஆற்றல் அல்லது மேற்பரப்பு இழுவிசையில் ஏற்படும் மாற்றங்கள் ஆகும். மின்நுண்புழைத்தன்மை என்ற சொல் பாதரச மின்வாயில் பரப்பு இழுவிசை காரணமாக ஏற்படும் மாற்றத்தை பாதரசத்தின் நுண்புழை நுழைவை வைத்து விவரிக்கப் பயன்படுகிற முறையைக் குறிக்கிறது. இந்த நிகழ்வானது, மின் இரட்டை அடுக்கின் கட்டமைப்பின் மாதிரிகளைப் புரிந்துகொள்வதற்கும் சரிபார்ப்பதற்கும் வரலாற்று முக்கியத்துவம் வாய்ந்த பங்களிப்பாகும். நிகழ்வுகள் மின்வினைவேகவியல் மற்றும் கூழ்ம வேதியியல் நிகழ்வுகளுடன் தொடர்புடையவை ஆகும்.

மேற்பரப்பு இழுவிசை
------------------

பரப்பு இழுவிசையை (டைன் செ.மீ -1 ), நுண்புழை உயர்வு முறையின் சமன்பாட்டைப் பயன்படுத்துவதன் மூலம் கணக்கிடலாம் (தொடர்பு கோணம் Ө → 0 எனும் போது):

{\displaystyle St={\frac {h\cdot r\cdot g\cdot d}{2}}}

* h (செ.மீ) என்பது நுண்புழைக் குழாயில் பாதரசத்தம்பத்தின் உயரம்
* r (செ.மீ) என்பது நுண்புழை ஆரம்
* g என்பது ஈர்ப்பு காரணமான முடுக்கம் ஆகும்.
* d (g cm −3 ) என்பது பாதரசத்தின் அடர்த்தி

மின்சுற்றானது பாதரச மின்வாயை நல்லியல்பு முனைவுத்தன்மை கொண்ட மின்வாயாகவும் மற்றும் முனைவுறுத்தலுக்கு உட்படாத மின்வாயை குறியீட்டு மின்வாயாகவும் கொண்டுள்ளது. இதன் காரணமாக வெளியிலிருந்து மின்னழுத்தம் செலுத்தப்படும் போது பாதரசம்/கரைசலின் திரவ இடைமுகமானது மாற்றப்படுகிறது.

மேற்கோள்கள்
-----------

* Modern Electrochemistry, Volume 2, J.O'M. Bockris and A.K.N. Reddy, Plenum/Rosetta Edition, 2000.
* Theoretical Electrochemistry, L.I. Antropov, English Edition, Mir Publishers, Moscow.
**இரண்டாம் போஜன்** (*Bhoja* II) மத்திய இந்தியாலிருந்த பரமார வம்சத்தின் 13ஆம் நூற்றாண்டின் அரசனாவான். இவன் இரண்டாம் அர்ச்சுனனுக்குப் பிறகு மால்வா பிராந்தியத்தில் தாராவின் மன்னராக ஆனான்.

வரலாறு
------

சமணக் கவிஞர் நயச்சந்திர சூரியின், ஹம்மிர மகாகாவியத்தில், ஹம்மிரதேவன் சரசபுரத்தின் அர்ச்சுனனையும், தாரின் போஜனையும் தோற்கடித்ததாகக் கூறுகிறது. இதன் அடிப்படையில், ரமேஷ் சந்திர மஜும்தார், ஹம்மிர தேவன் இரண்டாம் அர்ச்சுனனின் ஆட்சியின்போது ஒருமுறையும், அவனது வாரிசான இரண்டாம் போஜனனின் ஆட்சியின் போது இரண்டாம் முறையும் மால்வா மீது படையெடுத்திருக்க வேண்டும் என்று முடிவு செய்தார். பொ.ச. 1282-83இல் ஹம்மிரதேவன் சௌகான் சிம்மாசனத்தில் ஏறியதால், போஜன் 1283க்குப் பிறகு எப்போதாவது பராமர சிம்மாசனத்தில் ஏறியிருக்க வேண்டும்.

மறுபுறம், பிரதிபால் பாட்டியா, இரண்டாம் அர்ச்சுன வர்மனின் மந்திரி கோகதேவன் அரசனுக்கு எதிராகக் கிளர்ச்சி செய்ததாகவும், போஜனை தாராவின் சிம்மாசனத்தில் ஒரு பட்டத்து அரசனாக அமர்த்தினான் என்றும் ஊகிக்கிறார். 16 ஆம் நூற்றாண்டின் வரலாற்றாசிரியர் பெரிஷ்தா கோகனை "மால்வாவின் மன்னன்" என்று விவரிக்கிறார். பாட்டியாவின் கோட்பாட்டின் படி, கோகதேவன் பரமார இராச்சியத்தின் ஒரு பகுதியின் நடைமுறை சுதந்திர ஆட்சியாளராக இருந்தான். அதே நேரத்தில் அர்ச்சுனன் மற்றொரு பகுதியை ஆட்சி செய்து வந்தான்.

போஜனுக்குப் பிறகு இரண்டாம் மகாலகதேவன் அரியணை ஏறினான்.

சான்றுகள்
---------

1. ↑  Majumdar 1966, ப. 85-86.
2. ↑  Sastri 1970.
3. ↑  Bhatia 1970, ப. 160.
4. ↑  Majumdar 1966.

### உசாத்துணை

* Bhatia, Pratipal (1970). *The Paramāras, c. 800-1305 A.D.*. Munshiram Manoharlal. .
* Majumdar, Ramesh Chandra (1966). *The History and Culture of the Indian People: The struggle for empire*. Bharatiya Vidya Bhavan. .
* Sastri, Kallidaikurichi Aiyah Nilakanta (1970). *A Comprehensive History of India: The Delhi Sultanat, A.D. 1206-1526*. Orient Longmans. .
**ஹோவர்ட் ஆல்பர்** (Howard Alper) (பிறப்பு: அக்டோபர் 17, 1941) ஒரு கனடிய வேதியியலாளர். ஒட்டாவா பல்கலைக்கழகத்தில் வேதியியல் பேராசிரியராகப் பணிபுரிந்தார். வேதியியலில் வினைவேக மாற்றம் குறித்த ஆராய்ச்சிக்காக அவர் மிகவும் பிரபலமானவர்.

பணி மற்றும் ஆராய்ச்சி
---------------------

கியூபெக்கிலுள்ள மொண்ட்ரியாலில் பிறந்த இவர், 1963 ஆம் ஆண்டில் சர் ஜார்ஜ் வில்லியம்ஸ் பல்கலைக்கழகத்தில் இளங்கலை அறிவியல் பட்டத்தையும், 1967 ஆம் ஆண்டில் மக்கில் பல்கலைக்கழகத்தில் இருந்து ஆராய்ச்சிக்கான முனைவர் பட்டத்தையும் பெற்றார். 1968 ஆம் ஆண்டில், நியூயார்க் அரசுப் பல்கலைக்கழகத்தில் கற்பிக்கத் தொடங்கிய அவர் 1971 ஆம் ஆண்டில் இணைப் பேராசிரியரானார். பின்னர் இவர் 1975 ஆம் ஆண்டில் ஒட்டாவா பல்கலைக்கழகத்தில் இணைப் பேராசிரியராக சேர்ந்தார், 1978 ஆம் ஆண்டில் பேராசிரியராக நியமிக்கப்பட்டார், பின்னர் 2006 ஆம் ஆண்டில் ஒரு புகழ்பெற்ற பல்கலைக்கழக பேராசிரியராக நியமிக்கப்பட்டார். அவர் 400 க்கும் மேற்பட்ட ஆவணங்களை வெளியிட்டுள்ளதோடு, நாற்பதுக்கும் மேற்பட்ட காப்புரிமங்களைக் கொண்டுள்ளார். மேலும், பல புத்தகங்களைத் தொகுத்து வெளியிட்டுள்ளார்.

1997 முதல் 2006 வரை ஒட்டாவா பல்கலைக்கழகத்தின் ஆராய்ச்சித்துறை துணைத் தலைவராக பணியாற்றினார். 2001 முதல் 2003 வரை கனடாவின் ராயல் சொசைட்டியின் தலைவராக இருந்தார்.

ஆல்பர் 2007 முதல் 2015 வரை கனடாவின் அறிவியல், தொழில்நுட்பம் மற்றும் கண்டுபிடிப்புக் குழுவின்  தலைவராகவும், 2006 முதல் 2013 வரை சர்வதேச சிக்கல்கள் தொடர்பான நாடுகளுக்கிடையேயான அகாடமிக் குழுவின் இரு இணைத் தலைவர்களில் ஒருவராகவும் பணியாற்றினார்.

கௌரவங்கள்
---------

1984 ஆம் ஆண்டில் கனடாவின் ராயல் சொசைட்டியின் உறுப்பினர் தகுதியைப் பெற்றார். 1998 ஆம் ஆண்டில், அவர் கனடாவின் ஆணைக்குழுவின் அதிகாரியாக நியமிக்கப்பட்டார். 2000 ஆம் ஆண்டில், அறிவியல் மற்றும் பொறியியலுக்கான முதல் ஹெகார்ட் ஹெர்ஸ்பெர்க் கனடா தங்கப் பதக்கம் அவருக்கு வழங்கப்பட்டது, இந்த துறையில் கனடாவின் மிக உயர்ந்த ஆராய்ச்சி கௌரவம் இதுவாகும். 2014 ஆம் ஆண்டில், அவர் இத்தாலியக் குடியரசின் ஆணைக்குரிய தளபதியாக நியமிக்கப்பட்டார்.  அவர் 2020 ஆம் ஆண்டில் கனடாவின் ஆணையின் தோழனாக உயர்த்தப்பட்டார்.

வெளி இணைப்புகள்
---------------

* "University of Ottawa's Howard Alper First Winner of New NSERC Herzberg Medal". January 24, 2006 அன்று பார்க்கப்பட்டது.
* "Vice-President, Research biography". December 12, 2005 அன்று மூலம் பரணிடப்பட்டது. January 24, 2006 அன்று பார்க்கப்பட்டது.
* "Howard Alper, O.C, Ph.D. FRSC". December 19, 2005 அன்று மூலம் பரணிடப்பட்டது. January 24, 2006 அன்று பார்க்கப்பட்டது.
* "NATO SA Science & Society Newsletter Issue No. 51, February/March 1999". January 21, 2006 அன்று மூலம் பரணிடப்பட்டது. January 24, 2006 அன்று பார்க்கப்பட்டது.

மேற்கோள்கள்
-----------

 


1. ↑
2. ↑  "Awards to Canadians". *Canada Gazette*.
3. ↑  "Governor General Announces 114 New Appointments to the Order of Canada".
**ஹோபாங் நகராட்சி** பர்மாவின் ஷான் மாகாணத்தின் வா சுய-நிர்வாகப் பிரிவுப் பகுதியின் ஒரு நகரமாகும்.  முதன்மை நகரம் ஹோபாங் ஆகும். இது வா சுயாட்சிப் பிரிவு உள்ள 6 நகரங்களில் இதுவும் ஒன்றாகும். இது 2011 ஆண்டில் குன்லாங் மாவட்டத்திற்கு பதிலாக ஹோபாங் மாவட்டத்தின் பகுதியாக மாறியது. 

ஹோபாங் மற்றும் பிற பகுதிகளை இணைக்கும் 3 பிரதான பாதைகள் உள்ளன. அவை 804 மைல் நீளமான ஹோபாங்-லஷியோ-மண்டலை-டாங்கீ-மோங்பின்-மாத்மன் சாலை, 343 மைல் நீளமான ஹோபாங்-லாஷியோ-டாங்கியன்-பாங்சன்-மாத்மன் சாலை மற்றும் 257 மைல் நீளமுள்ள ஹோபாங்-மோங்மா-பங்சன்-மாத்மன் சாலை. 

1995 க்கு முன்னர் அதன் மொத்த மக்கள் தொகை 70,720 ஆக இருந்தது, மேலும் வா இன மக்களின் எண்ணிக்கை 24,024 ஆகும். 

2007 ஆம் ஆண்டின் கணக்கின்படி 3,713 ஏக்கர் ரப்பர் தோட்டங்கள் உள்ளன.

மேற்கோள்கள்
-----------

1. ↑  GoogleEarth
2. ↑  "Constitution of the Republic of the Union of Myanmar (2008)" Official English version
3. ↑   Page 10 Column 3
4. ↑   Page 10 Column 1
5. ↑   "Self-administered areas and zones"
6. ↑  "MG page 8" (PDF). 2011-10-02 அன்று மூலம் (PDF) பரணிடப்பட்டது. 2017-12-10 அன்று பார்க்கப்பட்டது.

வெளிப்பிற இணைப்புகள்
--------------------
ப்ளேட்டன் எனப்படும் தட்டு அல்லது மிதி அச்சு எந்திரம்
**மிதி அச்சு இயந்திரம்** அல்லது **தட்டு அச்சு இயந்திரம்** (*Platen printing press*) என்றழைக்கப்படும் இயந்திரங்கள் அச்சுத் தொழிலில் பயன்படும் எந்திரமாகும். இவ்வகை எந்திரங்கள் தையல் எந்திரத்தை இயக்குவது போலவே காலால் மிதித்து இயக்கப்படுபவை. இவற்றை மின்சார மோட்டார் பொருத்தி தானாக இயங்கும் வகையிலும் இயக்கலாம்.

அச்சுப் பதியும் முறை
--------------------

இதில் இரு இரும்புத் தட்டுகள் பொருத்தப்பட்டிருக்கும். ஒன்று செங்குத்தாக எந்திரத்தில் பொருத்தப்பட்டிருக்கும். இதில் கோர்க்கப்பட்ட அச்செழுத்துகள் நன்கு இறுக்கமாக முடுக்கப்பட்ட இரும்புச் சட்டத்தில் பொருந்தியிருக்கும். அச்சு எந்திரச் சக்கரங்கள் சுழலும்போது இது முன்னும் பின்னுமாகச் சென்று வரும். அப்போது மை உருளைகள் இதன் மீது மேலும் கீழும் ஓடி, எழுத்துக்கள் மீது மை தடவும். கிடையாக அமைக்கப்பட்டிருக்கும் மற்றொரு தட்டில் அச்சிடவேண்டிய தாள் வைக்கப்பட்டிருக்கும். எந்திரம் இயங்கும் போது அச்செழுத்துப் பொருத்தப்பட்டிருக்கும் தட்டு தாள் மீது பதிந்து மீளும். அப்போது தாளில் அச்சுப் பதியும். அச்செழுத்துப் பலகை தாளிலிருந்து மீண்ட பின் அச்சுப்பதிந்த தாளை உடனடியாக அங்கிருந்து அகற்றிவிட்டு வேறு தாளை அங்கு அச்சிட வைக்க வேண்டும். இவ்வாறு மணிக்கு ஆயிரம் படிகள் அச்சிடலாம்

படத்தொகுப்பு
------------

* 
* 1900 1900
* 
* 
* 1926 -1985 1926 -1985

உசாத்துணை
---------

மணவை முஸ்தபா, 'இளையர் அறிவியல் களஞ்சியம்' .1995
கீதா இராஜசேகர்
கீதா இராஜசேகர் இந்தியாவின் தமிழ்நாடு மாநிலத் தலைநகர் சென்னையைச் சேர்ந்த ஒரு பிரபலமான கர்நாடக இசை பாடகி ஆவார்  இவர் இந்திய அரசு நிறுவனங்களான அகில இந்திய வானொலி (ஏ.ஐ.ஆர்) மற்றும் தூர்தர்ஷன் தொலைக்காட்சி போன்றவற்றின் முதல் தரநிலை இசைக் கலைஞர் ஆவார். புது தில்லியின் இந்திய கலாச்சார உறவுகள் மன்றத்தின் (ஐ.சி.சி.ஆர்) தேர்ந்தெடுக்கப்பட்ட தரநிலைக் கலைஞர்கள் குழுவில் இவர் இடம் பெற்று உள்ளார்.

தொழில்
------

கீதா இராஜசேகர் புது தில்லியில் சிறு வயதிலேயே கர்நாடக இசையைக் கற்றுக் கொள்ளத் தொடங்கினார், மேலும் புகழ்பெற்ற கர்நாடக இசைக் கலைஞரும் சங்கீத கலாநிதி பட்டம் வெண்றவருமான திருமதி, தா.கி. பட்டம்மாள் அவா்களிடம் தனது பயிற்சியை தொடர்ந்து பயின்றார். 

அவர் மதிப்புமிக்க அமைப்புகளில் இசை நிகழ்ச்சிகள் நடத்துவதற்காக இந்தியாவிலும் வெளிநாட்டிலும் பல்வேறு பயணங்களை மேற்கொண்டுள்ளார். அமெரிக்கா, கனடா, மலேசியா, ஆஸ்திரேலியா, சிங்கப்பூர், துபாய், அபுதாபி மற்றும் ஐக்கிய இராச்சியம் ஆகிய நாடுகளில் நடைபெற்ற இசை நிகழ்ச்சிகளில் கலந்து கொண்டு தனது பாடல்களைப் பாடியுள்ளார். 

புகழ்பெற்ற இசை பதிவு வெளியீட்டு நிறுவனங்கள் கீதா இராஜசேகர் பாடிய பல ஒலிநாடாக்கள் மற்றும் குறுந்தகடுகளை வெளியிட்டுள்ளன. கருநாடக இசையின் வளா்ச்சிக்கும் ஊக்குவித்தலுக்கும் தொடங்கப்பட்ட *ராகாலயா* என்ற அறக்கட்டளையின் "நிறுவன அறங்காவலராக" செயல்பட்டு வருகிறார்.

ஒரு ஆசிரியராக
-------------

கீதா ராஜசேகர் தற்போது கர்நாடக இசை குறித்த தனது விரிவான அறிவை அடுத்த தலைமுறையினருக்கு கொண்டும் செல்லும் விதமாக சென்னையில் உள்ள "*மதுர கீதம்*" என்ற தனது பள்ளி டொராண்டோ கனடாவில் உள்ள அதன் ஒரு கிளையின் வாயிலாகப் பகிர்ந்து கொள்கிறார், அங்கு (கனடாவில்) ஒவ்வொரு ஆண்டும் கோடை காலப் பயிற்சிப் பட்டறைகளில் கற்பித்தல் பணிகளை மேற்கொள்கிறார். 

கீதா இராஜசேகர் அண்ணாமலை பல்கலைக்கழக கனடா வளாகத்தில் கௌலவப் பேராசிரியராகவும் பணியாற்றி வருகிறார்.

விருதுகள் மற்றும் கௌரவங்கள்
---------------------------

கீதா இராஜசேகருக்க "இசை மாமானி", "நாத பூசனி", "பால ரத்னா" என்ற பட்டங்களும், மிக சமீபத்தில் "இசைச் செல்வம்" என்ற பட்டமும் மாண்புமிகு முதலமைச்சரால் தமிழக வழங்கப்பட்டன. 

சென்னை மியூசிக் அகாதெமி உட்பட சென்னை நகரத்தின் கிட்டத்தட்ட அனைத்து மதிப்புமிக்க இசை சபைகளிலும் கச்சேரிகளை நடத்தியுள்ள அவா், மியூசிக் அகாடமி, ஸ்ரீ கிருஷ்ண கானசபா, இந்தியன் நுண் கலை சங்கம், ஆகியவற்றின் வருடாந்திர இசை விழாக்களின் போது அவருக்கு பல பரிசுகள் வழங்கப்பட்டுள்ளன

தனிப்பட்ட வாழ்க்கை
------------------

கீதா இராஜசேகர் முன்னாள் மத்திய அமைச்சரும் விடுதலைப் போராட்ட வீரருமான சி.சுப்பிரமணியத்தின் மகன் எஸ்.எஸ்.இராஜசேகரை திருமணம் செய்து கொண்டார், தற்போது இந்திய மாநிலமான தமிழ்நாட்டின் தலைநகர் சென்னையில் வசித்து வருகிறார்.

இசை வெளியீடுகள்
---------------

இவா் 2015 ஆம் ஆண்டில் ஆனந்த கீதம் என்ற இசைத் தொகுப்பையும், திருமுருகன் பாமாலை என்ற பக்திப்பாடல் தொகுப்புகளையும் மற்றும் ஏராளமான இசைப் பாடல் தொகுப்புகளைப் பாடியுள்ளார். ஆனந்த கீதம் என்ற இசைத்தொகுப்பு பல்வேறு ராகங்களில் பாடப்பட்ட கருநாடக இசை பாடல் தொகுப்பாக வெளிவந்தது. மேலும் பாரம்பரிய இசைப் பாடல்களையும் பாடியுள்ளார். இவை அனைத்தும் குறுந்தகடுகளாக பல்வேறு இசை வெளியீட்டு நிறுவனங்களால் வெளியிடப்பட்டன.

மேற்கோள்கள்
-----------

1. ↑  "Lending a classy effect". *தி இந்து*. 25 December 2009. Archived from the original on 22 அக்டோபர் 2012.. பார்த்த நாள்: 19 December 2010.
2. ↑
3. ↑  "காப்பகப்படுத்தப்பட்ட நகல்". 2020-03-28 அன்று மூலம் பரணிடப்பட்டது. 2020-03-28 அன்று பார்க்கப்பட்டது.
4. ↑
5. ↑
**மிதிலை கலாச்சாரம்** அல்லது **மைதிலி கலாச்சாரம்** ( **Mithila culture** or **Maithil culture )** என்பது இந்திய துணைக்கண்டத்தின் மிதிலைப் பகுதியில் தோன்றிய பண்பாட்டைக் குறிக்கிறது. மிதிலை இந்தியாவின் திருட், தர்பங்கா, கோசி, பூர்னியா, முங்கர், பாகல்பூர் மற்றும் சந்தால் பர்கானா பிரிவுகள்  மற்றும் இதை ஒட்டிய நேபாள மாநில எண் 1, பாக்மதி மாநிலம் மற்றும் நேபாளத்தின் மாதேஷ் மாநிலம் ஆகியவற்றை உள்ளடக்கியது.

உடைகள்
------

மிதிலையில் உள்ள ஆண்களும் பெண்களும் மிகவும் மத நம்பிக்கை உடையவர்களாகவும், பண்டிகைகளுக்கு பாரம்பரிய உடையணிந்தவர்களாகவும் இருக்கிறார்கள். மிதிலையின் உடைகள் அதன் வளமான பாரம்பரிய கலாச்சாரத்திலிருந்து உருவாகின்றன. பஞ்சாபி குர்த்தாவும், வேட்டியும் மதுபானி ஓவியத்துடன் கூடிய மெரூன் நிற கமுச்சா, பேரார்வம், அன்பு, வீரம் மற்றும் தைரியத்தின் சின்னமாக இருக்கும் ஆண்களுக்கான பொதுவான ஆடைகள். ஆண்கள் தங்கள் மூக்கில் தங்க மோதிரத்தை அணிவார்கள், இது விஷ்ணுவால் ஈர்க்கப்பட்ட செழிப்பு, மகிழ்ச்சி மற்றும் செல்வத்தை குறிக்கிறது. மேலும் அவர்களின் மணிக்கட்டில் பல்லா மற்றும் தலையில் மிதிலா பாக் அணிவார்கள். பண்டைய காலங்களில் வண்ணங்களில் விருப்பம் இல்லை. எனவே மைதிலி பெண்கள் சிவப்பு ஓரங்களுடன் வெள்ளை அல்லது மஞ்சள் நிற புடவையை அணிந்தனர், ஆனால் இப்போது அவர்கள் பல்வேறு மற்றும் வண்ண விருப்பங்களைக் கொண்டுள்ளனர். சில விசேஷ சந்தர்ப்பங்களில், மேலும் மிதிலையில் திருமணத்திற்குப் பிறகு கட்டாயமாக அணிய வேண்டிய லத்தியுடன் *ஷாகா-போலா*  என்ற ஆடையை அணிய வேண்டும். மிதிலையின் கலாச்சாரத்தில், இது புதிய தொடக்கங்கள், ஆர்வம் மற்றும் செழிப்பு ஆகியவற்றைக் குறிக்கிறது. சிவப்பு என்பது துர்க்கையையும் குறிக்கிறது. இது புதிய தொடக்கங்கள் மற்றும் பெண்பால் சக்தியின் சின்னமாகும். சத் பூசையின் போது, மிதிலையின் பெண்கள் தையல் இல்லாமல் இருக்கும் சுத்தமான பருத்தி வேட்டியை அணிவார்கள், இது மிதிலாவின் தூய்மையான பாரம்பரிய கலாச்சாரத்தை பிரதிபலிக்கிறது. வழக்கமாக தினசரி பயன்பாட்டிற்காக தூய பருத்தியிலிருந்தும், மேலும் கவர்ச்சியான நிகழ்வுகளுக்கு தூய பட்டிலிருந்தும் வடிவமைக்கப்பட்டது, மிதிலை பெண்களுக்கான பாரம்பரிய உடைகளில் ஜம்தானி, பனாரிசி மற்றும் பாகல்புரி மற்றும் பல அடங்கும்.

பண்டிகைகள்
----------

மிதிலையில் ஆண்டு முழுவதும் பல திருவிழாக்கள் கொண்டாடப்படுகின்றன. சத் பூசை, துர்கா பூஜை மற்றும் காளி பூஜை ஆகியவை மிதிலையின் அனைத்து கொண்டாட்டங்களிலும் மிக முக்கியமானதாகக் கொண்டாடப்படுகிறது.

தலைப்பாகை
---------

வல்வேறு வண்ணத் தொப்பிகள்
பாக் என்பது மைதிலி பகுதியை பூர்வீகமாகக் கொண்ட மைதிலி மக்களால் அணியும் ஒரு தலைக்கவசமாகும். இது மரியாதை மற்றும் மரியாதை மற்றும் மைதிலி கலாச்சாரத்தின் குறிப்பிடத்தக்க ஒன்றாகும்.

இதனையும் பார்க்கவும்
--------------------

* இந்தியாவின் பண்பாடு
* நேபாளத்தின் கலாச்சாரம்
* மைதிலி மொழி
* மாதேஷ் மாநிலம்

சான்றுகள்
---------

1. ↑  Santhal Pargana division is headquartered at Dumka and the cited source mentions the division as "Dumka division"

1. ↑  Jha, Pankaj Kumar (2010). *Sushasan Ke Aaine Mein Naya Bihar*. Bihar (India): Prabhat Prakashan. பன்னாட்டுத் தரப்புத்தக எண்:9789380186283. .
2. ↑  "Mithila as well as Bengal wearing शाखा पोला" www.jhajistore.com". 12 August 2019 அன்று பார்க்கப்பட்டது.
3. ↑  "Mithila: Donning Mithila's 'paag' in Houses | Patna News - Times of India". *தி டைம்ஸ் ஆஃப் இந்தியா*.
கையில் இயக்கப்படும் மிதிவண்டி பம்பு
காலில் இயக்கப்படும் பைக் பம்பு
சடத்தில் பொருத்தப்பட்ட பைக் பம்பு
மிதிவண்டிகளுக்காக அமைக்கபட்ட பொது பயன்பாட்டு காற்று அமுக்கி.
**மிதிவண்டி பம்பு** என்பது மிதிவண்டி வட்டகைகளில் காற்றடிக்க வடிவமைக்கப்பட்ட ஒரு வகை விசையியக்கக் குழாய் காற்று பம்பு ஆகும். மிதிவண்டிகளில் பயன்படுத்தப்படும் ஷ்ராடர் அல்லது பிரஸ்டா என்ற பொதுவான இரண்டு வகை அடைப்பிதழ்களில் (வால்வு) பயன்படுத்த இது ஒரு இணைப்பைக் கொண்டுள்ளது. டன்லப் (அல்லது வூட்ஸ்) அடைப்பிதழ் எனப்படும் மூன்றாவது வகை அடைப்பிதழ் உள்ளது, ஆனால் இந்த அடைப்பிதழ்களுடன் கூடிய குழாய்களை பிரஸ்டா பம்பைப் பயன்படுத்தி நிரப்ப முடியும். 

பொதுவாக மிதிவண்டி பம்பானது கையால் அழுத்தப்படும் உந்துத் தண்டால் (பிஸ்டன்) செயல்படுகிறது. இது முன்னும் பின்னுமாகவும் இயங்கும். இதனுள் இருக்கும் உந்துத் தண்டு அடைப்பிதழ் (வால்வு) வெளிக்காற்றை உள்ளே புக விடும். ஆனால் குழாயுனுள் சென்ற காற்றை வெளியே செல்ல விடாது. பஉந்துத் தண்டில் உள்ள அடைப்பிதழ் போன்றே குழாயின் அடியிலும் ஒரு அடைப்பிதழ் இருக்கும். அது குழாயில் உள்ள காற்றை எதனுள் செலுத்துகிறோமோ அதனுள் புகவிடும். ஆனால் அதே காற்றை மீண்டும் வந்த வழியே வெளிச்செல்ல விடாது. அடிப்பாகத்தின் மூலம் காற்றைச் செலுத்தி விட்டு மீண்டும் உந்துத் தண்டை மேலே தூக்கினால் காற்றுக் குறைந்த குழாயின் உட்பகுதியை நோக்கி வெளிக்காற்று அடைப்பிதழின் வழியே உட் சென்று நிரம்பும். மீண்டும் உந்துத் தண்டை கீழ் நோக்கி அழுத்தினால் குழாயில் உள்ள காற்று கீழேயுள்ள அடைப்பிதழைத் திறந்துகொண்டு எதனுள் காற்றைச் செலுத்துகிறோமோ அதனுள் சென்று நிரம்பும். காலில் அழுத்தும் காற்றழுத்தி பம்புகளில், வட்டகையில் காற்றழுத்தத்தைக் குறிக்க ஒரு உள்ளமைக்கப்பட்ட அழுத்த மானியைக் கொண்டுள்ளன.

மகிழுந்து வட்டகைகளில் காற்றடிக்க மின்சாரம் மூலம் இயக்கப்படும் விசையியக்கக் குழாய்களில் சரியான வகை இணைப்பு கிடைத்தால் மிதிவண்டி வட்டகையிலும் காற்றடிக்க பயன்படுத்தலாம். இதுபோன்ற சில பம்புகள் போதுமான அழுத்தம் ஏற்பட்டவுடன் துண்டிக்குமாறு வடிவமைக்கப்பட்டுள்ளன (மிதிவண்டி வட்டகைகளில் அடைக்கபடும் காற்றைவிட மகிழுந்து வட்டகைகளில் காற்றழுத்தம் மிக அதிகம்). அதிகப்படியான காறடித்தால் மிதிவண்டி வட்டகை குழாய் வெடிக்கும் அபாயம் உள்ளது.

வரலாறு
------

மிதிவண்டி பம்பு முதலில் எப்போது கண்டுபிடிக்கப்பட்டது என்று தெரியவில்லை, ஆனால் இது 1887 அல்லது அதை வட்டிய காலத்தில் இருந்ததாக நம்பப்படுகிறது. ஸ்காட்லாந்தின் ஜான் பாய்ட் டன்லொப் என்பவரால் முதல் காற்றடைக்கபட்ட வட்டகை தயாரிக்கப்பட்டது.

குறிப்புகள்
-----------

1. ↑  Sheldon Brown's Bicycle Glossary W
**கட்டுப்படுத்தப்பட்ட வாய்மொழி வார்த்தை இணைக்கும் சோதனை**, சுருக்கமாக COWA அல்லது COWAT என்பதாகும். ஒரு வகையான சரளமாக ஒரே மாதியான வார்த்தைகளை தொடர்ந்து பேசுவதை சோதனையின் மூலம் அறிவதாகும். குழந்தை மற்றும் வயதுவந்தோருக்கு இந்த சோதனை நடத்தப்படும். ஹால்ஸ்டெட்-ரீடன் நியூரோசைக்காலஜிகல் கருவியின் COWAT ஒரு பகுதியாகும்.

வரலாறு
------

இந்த சோதனை முதலில் "வாய்மொழி இணைப்பு சோதனை" என்று அழைக்கப்பட்டது. பின்னர் "கட்டுப்படுத்தப்பட்ட வார்த்தை இணைப்பு சோதனை" என்று மாற்றப்பட்டது.

செயல்முறை
---------

ஒவ்வொரு நிமிடத்திற்கும், முறையான பெயர்ச்சொற்களைத் தவிர, ஒரு கடிதத்துடன் தொடங்கி பெயரிடப்பட்ட வார்த்தைகளை, இம்முறையில் மீண்டும் மீண்டும் மூன்று முறை சோதனை செய்யப்படுகிறது. ஆங்கில மொழியில் அவர்களின் அதிர்வெண் காரணமாக FAS ஆனது பெரும்பாலான பொது எழுத்துக்கள் இச்சோதனையில் பயன்படுத்தப்படும். சோதனையில் பங்கு பெறுவோர் வார்த்தைகளை விரைவாக எழுத வேண்டும். முழு பரிசோதனை வழக்கமாக 5-10 நிமிடங்கள் ஆகும்.

மேற்கோள்கள்
-----------

1. ↑  Muriel Deutsch Lezak (2 March 1995). *Neuropsychological Assessment*. Oxford University Press. பக். 545. பன்னாட்டுத் தரப்புத்தக எண்:978-0-19-509031-4. .
**சங்கரம்குமாரத்து கிருட்டிணன் வக்கீல் (Changaramkumarath Krishnan Vakkeel )** இவர் ஓர் சமூகத் தலைவரும், வங்கியாளரும், சமூக சீர்திருத்தவாதியும், இந்தியாவின் கேரளாவைச் சேர்ந்த பத்திரிகையாளரும் ஆவார்.

சுயசரிதை
--------

ச. கிருட்டிணன் கேரளாவின் திருச்சூரில் 1867 சூன் 11 அன்று பிறந்தார். மூர்கோத்து குமரன் என்பவரிடமிருந்து மிதவாதி (சீர்திருத்தவாதி) என்ற செய்தித்தாளை இவர் கையகப் படுத்திக் கொண்டார். அந்தக் காலங்களில் மலபாரின் சிறந்த சமூக சீர்திருத்தவாதியான மருத்துவர் அய்யத்தான் கோபாலன் என்பவரின் தூண்டுதல், ஆலோசனையின் காரணமாக கிருஷ்ணன் பத்திரிக்கையை எடுத்து நடத்தினார். மிதவாதி பத்திரிக்கை "சமூகத்தில் மனச்சோர்வடைந்தவர்"களின் பைபிளாகவும், "திய்யாக்களின் இதழ்" என்றும் அழைக்கப்பட்டது. 

கொச்சி மெட்ரோ என்ற இதழ் கேரள பத்திரிகைகளின் வரலாற்றைக் கொண்டுள்ளது. மேலும் ச. கிருட்டிணனை 1907க்கு கீழ் முதன்முதலில் பட்டியலிட்டது. அது கூறுகிறது "மிதவாதி- தலச்சேரியில் இருந்து வந்து கேரள பத்திரிகை வரலாற்றில் அடுத்த முக்கியமான மைல்கல்லை குறிக்கிறது. இது முதல் உலகப் போரின்போது யுத்த முன்னணியில் இருந்து சமீபத்திய செய்திகளைக் கொண்ட ஒரு தினசரி செய்திகளை வெளியிட்டது. தனித்தனியாக, கேரள அரசு "சமூக சீர்திருத்தங்களுக்கான இயக்கத்திலும், சமூகத்தின் பலவீனமான பிரிவுகளின் முன்னேற்றத்திலும் மிதவாதி முன்னணியில் இருந்தது" என்று கூறுகிறது. 

ச. கிருட்டிணன் நாராயண குருவை பின்பற்றுபவராக இருந்தார். நாராயண தர்ம பரிபாலன யோகத்தின் தலைவராக இருந்த இவர், கேரளாவின் தனது சொந்தப் பகுதியான வடக்கு மலபார் மாவட்டத்தில் கூட்டங்களை ஏற்பாடு செய்வதில் தீவிரமாக இருந்தார். இவர் பல நாராயண தர்ம பரிபாலன யோக மாநாடுகளில் பங்கேற்றார். மேலும் சிவகிரியில் நடந்த அதன் 9ஆவது ஆண்டு விழாவிற்கு தலைமை தாங்கினார். இவர் நாராயண தர்ம பரிபாலன யோகத்திற்கு ஒரு சிறந்த அமைப்பாளராகவும் நிதி திரட்டுபவராகவும் இருந்தார். இவர் அனைத்து ஆசிரம சொத்துக்களுக்கும் தர்மகார்த்தாவாக நியமிக்கப்பட்டார். இவர் வைக்கம் போராட்டத்தில் தீவிரமாக பங்கேற்றார். 1907 ஆம் ஆண்டில் கிருட்டிணன் (புகழ்பெற்ற கல்லிங்கல் மாடத்தின் இராரிச்சன் மூப்பன்) நாராயண குருவை மலபாருக்கு அழைத்தார். குருவும் இவரது அழைப்பை ஏற்று மலபாரில் பல இடங்களுக்கு வந்து சென்றார். 

ச. கிருட்டிணன் சுதந்திர இயக்கத்தை ஆதரிக்கவில்லை. இந்திய தேசிய காங்கிரசு மற்றும் மகாத்மா காந்திக்கு எதிராக இருந்தார். இவர் பிரிட்டிசு ஆட்சியை ஆதரித்தார். ஏனென்றால் சுதந்திரம் இல்லாமல் ஆட்சிக்கான சுதந்திரம் அர்த்தமற்றது என்று இவர் நம்பினார். மலபார் கிளர்ச்சியைத் தடுக்க தவறியதற்கு காந்திஜியை குற்றம் சாட்டினார். சமூக ஏற்றத்தாழ்வுகளுக்கு முற்றுப்புள்ளி வைக்காமல் வெல்லப்படும் தேசிய சுதந்திரம் குறித்து இவர் சந்தேகப்பட்டார். தேசம் சுதந்திரம் அடைவதற்கு முன்னர் ஒடுக்கப்பட்ட வர்க்கங்களின் சுதந்திரம் அடையப்பட வேண்டும் என்று இவர் விரும்பினார்.

மேலும் காண்க
------------

* நாராயணகுரு
* பத்மநாபன் பல்பு
* குமரன் ஆசான்
* அய்யத்தான் கோபாலன்

குறிப்புகள்
-----------

1. ↑  "காப்பகப்படுத்தப்பட்ட நகல்". 2019-11-06 அன்று மூலம் பரணிடப்பட்டது. 2020-07-07 அன்று பார்க்கப்பட்டது.

வெளி இணைப்புகள்
---------------

* Sree Narayana Association
* Blog on C. Krishnan
**மிதுனம்** (Gemini) அல்லது **இரட்டை** என்பது ஓரை வட்டத்தில் காணப்படும் விண்மீன் குழாம்களில் ஒன்றாகும். இது ஓரை வட்டத்தில் (இராசிச் சக்கரத்தில்) மூன்றாவதாக அமைந்துள்ளது. கி.பி. இரண்டாம் நூற்றாண்டில் வானியலாளரான தொலமியினால் குறிப்பிடப்பட்ட 48 விண்மீன் குழாம்களில் இதுவும் ஒன்றாகும். தற்காலத்தில் காணப்படும் 88 நவீன விண்மீன் குழாம்களில் கூட இது உள்ளடங்கியுள்ளது. இலத்தீனில் இது *இரட்டையர்கள்* என அழைக்கப்படுகின்றது. கிரேக்கத் தொன்மவியலில் காணப்படும் கஸ்டர் மற்றும் பொலக்ஸ்(Castor and Pollux) எனும் இரட்டையர்களுடனும் இரட்டை (மிதுனம்) விண்மீன் குழாம் தொடர்பு 

```
படுத்தப்படுகின்றது.   கஸ்டர் மற்றும் பொலக்ஸ் ஆகியவையே இவ்விண்மீன் குழாமில் காணப்படும் மிகப் பொலிவான உடுக்கள் (விண்மீன்கள்)ஆகும்.
```

மேற்கோள்கள்
-----------

1. ↑  E H Burritt - The geography of the heavens and class book of astronomy: Accompanied by a celestial atlas Huntington, 1840 Retrieved 2012-06-25
2. ↑  E ColbertAstronomy without a telescope: being a guide-book to the visible heavens, with all necessary maps and illustrations George & C.W. Sherwood, 1869 Retrieved 2012-06-27
**வகைப்படுத்தல்** என்பது ஒத்த பண்புள்ள உறுப்பினர்களை (பொருட்கள், கருத்துக்கள்) ஒரு குறிப்பிட்ட நோக்குக்காக ஒரு வகைக்குள் அல்லது பகுப்புக்குள் சேர்த்தல் ஆகும். வகைப்படுத்தல் பொருட்களை அல்லது கருத்துக்களை அடையாளப் படுத்தி, வேறுபடுத்தி புரிந்து கொள்ள உதவுகிறது. மனிதன் சிந்திக்கையில் வகைப்படுத்தல் ஓர் இயல்பான அடிப்படைச் செயற்பாடு. முறைப்படுத்தி துல்லியமாக வகைப்படுத்துவது ஒரு சிக்கலான செயற்பாடு. உயிரினங்கள், வேதிப் பொருட்கள், வானியல் பொருட்கள், கல்வித்துறைகள், நூல்கள், மொழிகள், தொழிற்துறைகள், நோய்கள் என பலவகைப் பொருட்களை வகைப்படுத்துதல் அவசிமாகிறது. 

தனிம அட்டவணை

வகைப்படுத்தல் ஏன் தேவை
----------------------

### ஒழுங்கமைப்பு

வகைப்படுத்துதல் பெருந்தொகை தகவலை பிரித்து ஒழுங்குபடுத்திக் கையாள உதவுகிறது. எ.கா உலகில் பல மில்லியன் உயிரினங்கள் வசிக்கின்றன. பாரை மீன் என்றவுடன், அது நீரில் வாழும், அதை சில வேளை மனிதர் உணவாகக் கொள்ளலாம் என்று ஊகிக்க முடியும். இதற்கு வகைப்படுத்தல் ஒழுங்கமைப்பு உதவுகிறது.

### மீட்டெடுத்தல்

ஒரு நூலகத்தில் பல்லாயிரக்கணக்கான நூல்கள் உள்ளன. புது நூல்கள் மேலும் சேர்க்கப்படலாம். நூல்கள் வெளியிடப்படும் அல்லது கிடைக்கும் காலப்படி வரிசையாக ஒழுங்கமைத்தால், ஒரு குறிப்பிட்ட துறை பற்றி அறிய நூல்களை மீட்டெப்பது சிரமமாகும். ஆகையால் நூல்கள் துறை/தகவல் வாரியாக இலக்கங்கள் இட்டு வகைப்படுத்தப்படுகின்றன. கணினியில் மீட்டெடுத்தல் தேடல் மூலம் இலகுவாக்கப்பட்டாலும், தகவலை browse செய்ய வகைப்படுத்தல் உதவுகிறது.

### வரையறைகள், உறவுகள்

வகைப்படுத்தல் மூலம் ஒவ்வொரு உறுப்புக்களுக்கும் இடையே உள்ள உறவு பற்றி தெளிவாக வரையறைகளை செய்ய முடியும்.

துறை வாரியாக வகைப்படுத்தல் முறைமைகள்
------------------------------------

### உயிரினங்கள்

*முதன்மைக் கட்டுரை: உயிரினங்களின் அறிவியல் வகைப்பாடு*

### வேதியியல்

* en:Chemical classification
* தனிம அட்டவணை

### வானியல்

### கணிதம் கல்வித்துறை

கணித இயல் வகைப்பாடு

### நோய்கள்

நோய்களுக்கும் தொடர்புடைய நலச் சிக்கல்களுக்குமான சர்வதேச புள்ளிவிவர வகைப்பாடு

### நூலகம்

* Ranganathan Colon classification
* டூயி தசம வகைப்படுத்தல்
* Library of Congress Classification

### மொழிகள்

*முதன்மைக் கட்டுரை: மொழிகளும், மொழிக் குடும்பங்களும்*

### தொழிற்துறைகள்

*அனைத்துலக தொழிற்துறை வகைப்பாடு சீர்தரம்*

வகைப்படுத்தல் சிக்கல்கள்
------------------------

ஒரு நூலகத்தில் பல்லாயிரக்கணக்கான நூல்கள் உள்ளன. புது நூல்கள் மேலும் சேக்கப்படலாம். நூல்கள் வெளியிடப்படும் அல்லது கிடைக்கும் காலப்படி வரிசையாக ஒழுங்கமைத்தால், ஒரு குறிப்பிட்ட துறை பற்றி அறிய நூல்களை மீட்டெப்பது சிரமாகும். ஆகையால் நூல்கள் துறை/தகவல் வாரியாக இலக்கங்கள் இட்டு வகைப்படுத்தப்படுகின்றன. கணினியில் மீட்டெடுத்தல் தேடல் மூலம் இலகுவாக்கப்பட்டாலும், தகவலை browse செய்ய வகைப்படுத்தல் உதவுகிறது.

இவற்றையும் பாக்க
----------------

* விக்கிப்பீடியா:வகைபடுத்துதல்
* விக்கிப்பீடியா:இயல் தலைப்புகளின் பட்டியல்

மேற்கோள்கள்
-----------

வெளி இணைப்புகள்
---------------

* Concepts & Categorization - An Introduction பரணிடப்பட்டது 2007-09-29 at the வந்தவழி இயந்திரம்
**கீதா அரிஅரன்** (Githa Hariharan, பிறப்பு: 1954) என்பவர் எழுத்தாளர், நூலாசிரியர், இதழாளர் எனப் பன்முகத் திறமைக் கொண்ட பெண்மணி ஆவார் பாலஸ்தீன போராட்டத்துக்கு ஆதரவு திரட்டுபவர். பெண்களின் உரிமைகளுக்குப் போராடுபவர்.

இளமைக் காலம்
------------

தமிழ்நாட்டின் கோயம்புத்தூரில் பிறந்தார். மும்பையிலும் மணிலாவிலும் வளர்ந்தார். மும்பைப் பல்கலைக் கழகத்தில் ஆங்கில இலக்கியத்தில் இளங்கலைப் பட்டமும் பேர்பீல்ட் பல்கலைக் கழகத்தில் தகவல்இயல் கல்வியில் முதுகலைப் பட்டமும் பெற்றார்.

பணிகள்
------

இந்து மைனாரிட்டி மற்றும் கார்டியன் சட்டத்தில் பெண்கள் நலத்திற்கு எதிரான அம்சங்கள் உள்ளன என நீதி மன்றத்தில் வழக்குத் தொடர்ந்தார். முதிரா அகவையரின் (MINOR) இயற்கைக் காப்பாளர் (NATURAL GUARDIAN) என்பவர் தந்தை மட்டுமே என்று சட்டத்தில் சொல்லப் பட்டதை எதிர்த்து இவர் வழக்குத் தொடர்ந்ததன் விளைவு 'தாயும் இயற்கை காப்பாளார் ஆவார்' என்று தீர்ப்பு நீதிமன்றத்தால் வழங்கப் பட்டது. நியூயார்க்கில் பொது ஒலி பரப்பு நிறுவனத்தில் கீதா அரிஅரன் பணியாற்றினார். ஓரியன்ட் லாங்மன் என்னும் பதிப்பக நிறுவனத்தில் பதிப்பாசிரியராகவும் இருந்தார். கொல்கத்தாவிலிருந்து வெளிவரும் ’தி டெலிகிராப்’ என்னும் செய்தித் தாளில் பல்வேறு பிரசினைகள் பற்றி பத்திக் கட்டுரைகளை எழுதினார். ஜார்ஜ் வாசிங்டன் பல்கலைக் கழகம், கான்டர்பரி பல்கலைக் கழகம் போன்றவற்றில் வருகைப் பேராசிரியராக இருந்தார். 2005 சூன் முதல் சூலை வரை சிங்கப்பூரில் 'ரைட்டர் இன் ரெசிடன்ஸ்' என்னும் பதவியில் இருந்து பணி செய்தார். இரவின் ஆயிரம் முகங்கள் என்னும் இவரது முதல் புதினத்துக்கு காமன்வெல்த்து எழுத்தாளர்கள் பரிசு வழங்கப்பட்டது.

எழுதிய நூல்கள்
--------------

* Fugitive Histories
* In Times of Siege
* When Dreams Travel
* The Ghosts of Vasu Master
* The Art of Dying
* The Thousand Faces of Night
* The Winning Team
* From India to Palestine: Essays in Solidarity

மேற்கோள்கள்
-----------

1. ↑  Hariharan, Githa 1954 -. (1999). In The Cambridge Guide to Women's Writing in English

சான்றுகள்
---------

* 
*

Sources
-------

* Kader Aki (2007). *Mythology and Reality in Githa Hariharan's "The Thousand Faces of Night"*. GRIN Verlag. பன்னாட்டுத் தரப்புத்தக எண்:978-3-638-76601-2. .

வெளியிணைப்புகள்
---------------

* Githa Hariharan
**கீதா காலனி பாலம்** *(Geeta Colony Bridge)* இந்தியாவின் தலைநகரமான புதுதில்லியில் அமைந்துள்ளது. கீதா காலனி மேம்பாலம் என்ற பெயராலும் இது அழைக்கப்படுகிறது. மக்கள் தொகை மிகுந்த கிழக்கு தில்லி மாவட்டத்தின் ஒரு பகுதியையும் ராச்காட்டுக்கு அருகிலுள்ள சுற்றுச்சாலையையும் கீதா காலனி பாலம் இணைக்கிறது.

பயன்
----

கீதா காலனி பாலம் கிழக்கு, வடக்கு, வடமேற்கு மற்றும் மத்திய தில்லி பகுதிகளுக்கிடையில் ஓர் இணைப்பை வழங்குகிறது. கிழக்கு தில்லி மற்றும் பழைய தில்லிக்கு இடையில் ஒரு மாற்றுப் பாதையை வழங்குவதன் மூலம் இப்பாலம் 150 ஆண்டுகள் பழமை வாய்ந்த யமுனா பாலம் மற்றும் இந்திரப்பிரசுத்தா பாலம் போன்றவற்றின் போக்குவரத்து நெரிசலைக் குறைக்கிறது.  நகரின் மையமாக அமைந்துள்ள காரணத்தால் பயணிகளுக்கு ஒரு முக்கியமான பாதையாக அமைந்து அதிக மக்கள் தொகை கொண்ட பகுதிக்கு இப்பாலம் சேவை செய்கிறது.

வடிவமைப்பு
----------

கீதா காலனி பாலம் 560 மீட்டர் பரப்பளவில் 14 40 மீட்டர் பிரிவுகளாகப் பிரிக்கப்பட்ட இரட்டை வண்டிப்பாதை பாலமாகக் கட்டப்பட்டுள்ளது. ஒவ்வொரு வண்டிப்பாதையும் 9 மீட்டர் அகலம் கொண்டதாக உள்ளன. இருபுறமும் சைக்கிள் மற்றும் பாதசாரி பாதைகளும் ஒரு மைய எல்லைக்கோடும் கொண்டுள்ளது. பாலத்தின் மொத்த அகலம் 27.1 மீட்டர்களாகும். நாள்தோறும் 220,000 வாகனங்கள் பாலத்தைக் கடக்கின்றன.

வரலாறு
------

2004 ஆம் ஆண்டு திசம்பர் மாதம் 29 அன்று, நவயுகா பொறியியல் நிறுவனம் 99.765 கோடி ரூபாய் செலவில் இப்பாலம் கட்ட ஒப்பந்தம் செய்தது. இதற்கு 36 மாத கட்டுமான காலம் ஒதுக்கப்பட்டது.  2008 ஆம் ஆகத்து மாதம் கட்டி முடிக்கப்பட்டது.
2019 ஆம் ஆண்டு திசம்பர் மாதம் 27 அன்று குடியுரிமை திருத்தச் சட்டத்திற்கு எதிரான ஆர்ப்பாட்டங்களுக்கு பதிலளிக்கும் விதமாக பாலம் தடைசெய்யப்பட்டது, இதனால் குறிப்பிடத்தக்க போக்குவரத்து தாமதங்கள் ஏற்பட்டன.

மேற்கோள்கள்
-----------

1. 1 2  "Planning, Design, and Construction of Bridge Over River Yamuna Near Geeta Colony, Delhi". 3 நவம்பர் 2018 அன்று மூலம் பரணிடப்பட்டது. 3 November 2018 அன்று பார்க்கப்பட்டது.
2. 1 2  "East Delhi bridge awaits disaster".. பார்த்த நாள்: 3 November 2018.
3. ↑  "New Delhi New Yamuna bridge to be ready next year".. பார்த்த நாள்: 3 November 2018.
4. ↑  Bhat, Nishi. "Geeta Colony bridge barricaded due to CAA protests". *CitySpidey*. 20 October 2020 அன்று பார்க்கப்பட்டது.
5. ↑  Feb 24, TNN / Updated:; 2020; Ist, 05:51. "Delhi: Brace for more traffic jams as protests at Jafrabad, Khureji prompt roadblocks | Delhi News - Times of India". *The Times of India* (ஆங்கிலம்). 2020-10-31 அன்று பார்க்கப்பட்டது.CS1 maint: extra punctuation (link)
Dinosaur and Fossil Park in Gandhinagar, Gujarat, Indiaவார்ப்புரு:SHORTDESC:Dinosaur and Fossil Park in Gandhinagar, Gujarat, India

**இந்த்ரோடா டையனோசார் புதைபடிம பூங்கா**, (*Indroda Dinosaur and Fossil Park*) என்பது இந்தியாவின் குசராத்தின் காந்திநகரில் உள்ள புதைபடிம எச்சங்கள் மற்றும் டைனோசர்களின் புதைபடிம முட்டைகளைக் கொண்ட பூங்கா ஆகும். இது செயற்கையாக உருவாக்கப்பட்ட புதைபடிம பூங்கா. இது உண்மையில் டைனோசர்கள் வாழ்ந்த இடங்கள் அல்ல. இங்கு காட்சிக்கு வைக்கப்பட்டுள்ள டைனோச்சார் முட்டைகள் மற்றும் புதைபடிமங்கள் உலகின் 3வது பெரிய டைனோசர் புதைபடிம அகழ்வாராய்ச்சி தளம் மற்றும் குஜராத்தின் 2வது பெரிய குஞ்சுபொரிப்பகமான ராயோலி, பாலாசினோராவிலிருந்து தருவிக்கப்பட்டது. இந்த பூங்கா இந்தியப் புவியியல் ஆய்வு மையத்தால் அமைக்கப்பட்டுள்ளது. இந்தியாவில் டைனோசர் அருங்காட்சியகம் இங்கு மட்டுமே உள்ளது.

வரலாறு
------

1970ஆம் ஆண்டில், குஜராத்து அரசின் வனத்துறை இப்பூங்காவில் மறுசீரமைப்பு முயற்சிகளைத் தொடங்கியது. இந்தியாவின் ஜுராசிக் பார்க் என்றும் அழைக்கப்படும் இந்த பூங்கா, 428 ஹெக்டேர் பரப்பளவைக் கொண்டுள்ளது. இதில் டைனோசர் பிரிவு, புதைபடிவப் பிரிவு போன்ற பிரிவுகளைக் கொண்டுள்ளது. இந்த்ரோடா டையனோசார் புதைபடிம பூங்காவை குசராத்து சுற்றுச்சூழல் மற்றும் ஆராய்ச்சி அறக்கட்டளை நிர்வகிக்கின்றது. இது இந்தியாவின் ஜுராசிக் பூங்கா என்று அழைக்கப்படுகிறது. டைனோசர் எலும்பு புதைபடிவங்களின் பழமையான பதிவு நடுத்தர ஜுராசிக் காலத்தைச் சேர்ந்தது. மேலும் இவை கச்சு படுகையின் பார்ச்சம் உருவாக்கத்திலிருந்து வந்தது ஆகும். இப்பகுதி புதைபடிவங்கள் சுமார் 66 மில்லியன் ஆண்டுகளுக்கு முற்பட்ட மேல் கிரீத் தேசியக் காலத்திற்கு முந்தியவை. இங்கு வெவ்வேறு அளவிலான டைனோசார் முட்டைகள் உள்ளன. இவற்றில் சில பீரங்கிகளின் அளவிற்கு இணையானது. பெரிய அளவிலான விலங்குகளின் புதைபடிவ தடங்கள் இந்த பூங்காவில் காட்சிக்கு வைக்கப்பட்டுள்ளன.

இங்குக் காட்சிக்கு வைக்கப்பட்டுள்ள டைனோசர்களில் *டைரனோசொரஸ் ரெக்ஸ்*, *மெகலோசொரஸ், டைட்டனோசொரஸ், பரபாசரஸ், பிராச்சியோசரஸ், அண்டார்ட்கோசரஸ், ஸ்டீகோசொரஸ் மற்றும் இகுவானோடன்* ஆகியவை அடங்கும். இந்த பூங்காவில் டைனோசர்களின் உருவ அளவினை ஒத்த மாதிரிகள் மற்றும் அவை இருந்த காலகட்டத்தின் விவரங்கள் அவற்றின் பண்புகளுடன் விவரிக்கப்பட்டுள்ளன.

இந்த புதைபடிமங்கள் இந்த மாநிலத்தின் சோன்ங்கிர் பாக் படுகை, பாலசின்னாரின் இம்மத்நகர் படுகை, கீடா, பஞ்சமகால், வதோதரா தென்கிழக்கு பகுதிகளைச் சார்ந்தவையாகும்.

படங்கள்
-------

* இந்த்ரோடா டையனோசார் புதைபடிம பூங்கா, காந்திநகர்இந்த்ரோடா டையனோசார் புதைபடிம பூங்கா, காந்திநகர்
* 
* 
* 
* டைனோசார் முட்டைடைனோசார் முட்டை
* டைனோசார் முட்டைடைனோசார் முட்டை
*

மேற்கோள்கள்
-----------

1. ↑  "Science City".
2. 1 2 3 4  "Gujarat – Jurassic Park of India". *தி டைம்ஸ் ஆஃப் இந்தியா*. 17 November 2004.. பார்த்த நாள்: 2008-12-20.
3. 1 2  "Gujarat: the Jurassic Park of India". IANS. February 26, 2008.. பார்த்த நாள்: 2008-12-20.
4. ↑  "India's Jurassic Park in Gujarat". *www.business-standard.com* (ஆங்கிலம்). 2019-07-09. 2023-05-06 அன்று பார்க்கப்பட்டது.

வெளி இணைப்புகள்
---------------